ཀྲང་ལིས་ཀྱིས་ནན་གྱིས་བསྟན་དོན།ཞིང་ཆེན་ཏང་ཨུ་དང་ཞིང་ཆེན་སྲིད་གཞུང་གིས་ཉིས་སྟོང་བཅུ་དགུ་ལོར་རྒྱལ་སའི་དངོས་མང་འགྲེམ་སྟོན་ཁང་དུ་རྒྱུད་གཅིག་ལམ་གཅིག་ཁྲོད་ཀྱི་མཚོ་སྔོན་ཞེས་པའི་འགྲེམ་སྟོན་སྤེལ་རྒྱུའི་གཏན་ཁེལ་བྱས་པ་དང་།དེ་ནི་མཚོ་སྔོན་ཞིང་ཆེན་གྱིས་སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་རྒྱུད་གཅིག་ལམ་གཅིག་མཉམ་སྐྲུན་བྱས་ཏེ་ལམ་རྒྱུད་རྒྱལ་ཁབ་དང་མི་དམངས་ལ་བདེ་སྐྱིད་བསྐྲུན་དགོས་ཞེས་པ་དང་ཏན་ཏན་ཏིག་ཏིག་བཞིའི་བླང་བྱ་གལ་ཆེན་ལག་ལེན་མཐར་ཕྱིན་བྱེད་པའི་བྱེད་ཐབས་དངོས་ཡིན་པ་དང་།དེ་མཚོ་སྔོན་གྱི་གནའ་བོའི་དཔལ་ཡོན་ལོ་རྒྱུས་ཕྱི་ཕྱོགས་ལ་འགྲེམ་སྟོན་བྱེད་པར་ཕན་པ་ཡོད་པས།ས་ཁུལ་སོ་སོ་དང་འབྲེལ་ཡོད་སྡེ་ཁག་སོ་སོས་གོ་སྐབས་དམ་འཛིན་བྱས་ཏེ་རྒྱལ་ཁབ་ཀྱི་རིག་དངོས་སྲུང་སྐྱོབ་བཀོལ་སྤྱོད་ལ་ཤུགས་སྣོན་པའི་སྐོར་གྱི་བསམ་འཆར་འགའ་ཞེས་པ་གཟབ་ནན་གྱིས་ལག་ལེན་མཐར་ཕྱིན་བྱེད་དགོས་པ་དང་།རིག་དངོས་སྲུང་སྐྱོབ་བཀོལ་སྤྱོད་རྒྱུན་འཛིན་མ་ལག་འཐུས་ཚང་དུ་གཏོང་བ།སྲུང་སྐྱོབ་ཁྲོད་བཀོལ་སྤྱོད་བྱེད་པ་དང་།བཀོལ་སྤྱོད་ཁྲོད་སྲུང་སྐྱོབ་བྱེད་རྒྱུ་རྒྱུན་འཁྱོངས་བྱེད་པ།གཟུགས་འདས་ཤུལ་བཞག་རིག་གནས་སྲུང་སྐྱོབ་བཀོལ་སྤྱོད་ཤུགས་ཚད་ཆེ་རུ་གཏོང་བ།རིག་དངོས་སྲུང་སྐྱོབ་ཀྱི་འགན་འཁྲི་གསུམ་གཟབ་ནན་གྱིས་དོན་འཁྱོལ་བྱེད་པ་བཅས་བྱས་ཏེ་རིག་དངོས་བདེ་འཇགས་ཀྱི་མཐའ་ཐིག་དམ་སྲུང་བྱེད་དགོས།ཚན་རིག་ལྟར་རིག་དངོས་སྲུང་སྐྱོབ་བཀོལ་སྤྱོད་འཆར་འགོད་གཏན་ཁེལ་བྱེད་དགོས།རིག་དངོས་རིན་ཐང་སྔོག་འདོན་དང་དྲིལ་སྒྲོག་བཀོལ་སྤྱོད་ལ་ཤུགས་བསྣན་ནས་རིག་དངོས་ཐོན་ཁུངས་ཀྱི་ཐུན་མིན་དགེ་མཚན་འདོན་སྤེལ་གང་ལེགས་བྱས་ཏེ་སྔོན་འགྲོ་གཅིག་དང་སྤུས་ལེགས་གཉིས་ཀྱི་འཐབ་ཇུས་བཀོད་སྒྲིག་ལག་བསྟར་བྱེད་པའི་ཐད་སྟོབས་དང་ལྡན་པའི་བསམ་བློའི་ནང་དོན་དང་རིག་གནས་ཀྱི་སྟོབས་ཤུགས་འདོན་སྤྲོད་བྱེད་དགོས་ཟེར།